Prosjekt+mangfold

I disse prosjektene legger vi til rette for at barna utvikler toleranse og interesse for hverandre, og respekt for hverandres bakgrunn (Etikk, religion og filosofi 3.5)
 * Hovedmål**

Å styrke barnas identitet og få positive erfaringer med at mennesker er både like og forskjellige.
 * Delmål**

Gr.1: Barna skal lage en bildebok som handler om dem selv. For å ferdigstille bildebøkene skal vi igjennom mange spennende prosesser, blant annet å bli kjent med bildeboken "titt-tei". Barna skal også ta bilder til bildeboken og male sin egen forside. Barna lager hele bildeboken selv: De plukker ut materiale, velger ut - og er med å skriver ut bilder og setter sammen hele boken selv. Noen har også prøvd seg på å klippe og lime litt.
 * Arbeidsmåte og innhold**

Gr.2: Vi skal jobbe med å synliggjøre mangfold. Vi skal snakke om forskjeller i utseendet: Noen har for eksempel krøllete hår og andre har rett hår. Vi ser ikke like ut, - og det er så fint. Vi skal også snakke om forskjeller i språket: noen har dialekter og noen snakker språk fra andre land. Videre skal vi snakke litt om kultur og kikke litt på globusen! Hvor i verden ligger Norge mon tro? ;-)

(Under oppdatering - Vi legger inn mer i løpet av uken)


 * Uke 14**

Gr.1: Vi startet opp prosjektet med å male forsider til bildebøkene våres. Naturen er alltid en god inspirasjonskilde, så vi tok med malesaker ut og malte forsidene våre. Her fikk barna velge farger og male det de selv ønsket.



Gr.2: Vi startet prosjektet med å samtale om mangfold. Ved å se på bilder av mennesker med blant annet forskjellig øyenfarge, hår og hudfarge. Dette satt i gang videre samtale om hvordan vi selv så ut. Noen av oss hadde fregner, briller, lyst og mørkt hår og vi hadde også forskjellige øyenfarger.




 * Uke 16**

Gr.1: I uke 16 fortsatte vi å finne materiale til bildebøkene våres. Vi gikk tur i skogen for å ta bilder av spennende ting. Vi fant også bilder fra boken "Titt-tei" gjemt i skogen. Denne boken hadde vi allerede lest i samlingsstund, så vi kjente den litt fra før. Vi kikket på ansiktene til de forskjellige dyrene og deretter på våre ansikter. Tenk at katter også har øyne, munn og nese! :)

Gjennom hele uken tok vi bilder av morsomme ting vi gjorde, som skogsturer, lek, måltider og aktiviteter.

Gr.2: Denne uken hadde vi en samling til hvor vi snakket om mangfold og hvordan vi ser ut. Videre fokuserte vi på språklig mangfold. Vi brukte youtube til å høre på både svensk og engelsk. Barna forstod mye av det svenske språket og gjentok ordene vi hørte - dette var spennende. Noen brynet seg også på noen engelske ord: blant annet "hair"(hår) og "stomach"(mage). Mot slutten av uken fikk vi besøk av en voksen fra lønneberget som snakker sørlands-dialekt. Vi lærte at hun bruker ordet "ronse" for huske og "rusje" for sklie. Dette var både litt rart og morsomt å uttale.




 * Uke 17**

Gr.1: Vi lager vår egen bildebok! Prosessen begynner med å finne bilder på datamaskinen - spennende og morsomme bilder som barna selv velger ut. Deretter skriver vi dem ut og går hele veien opp for å hente ut bildene. Materialrommet er neste stopp, hvor ark og papp nøye blir valgt ut. Til slutt setter vi oss et rolig sted for å klippe, lime og forme boken som barna selv ønsker. Vi har hatt det mye moro med å lime på bordet og klippe på tvers av bildene - fine blir de uansett!